Okresná prokuratúra Námestovo 
Hviezdoslavovo námestie 213, 029 01 Námestovo

Sp. zn. : Pv 202/12/5507	Námestovo, 10.1.2013
EEČ : 2-41-6-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Námestovo
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v obci Dúbravy a všade tam, kde sa zdržiaval, v období od 01. 09. 2011 do 31.12.2012 aj napriek zákonnej povinnosti vyživovať svoje deti, ktorá mu, ako rodičovi, vyplýva priamo zo Zákona o rodine,  ktorej rozsah bol určený  rozsudkom  Okresného súdu XXXXX sp. zn. XXXXX zo dňa XXXXX na dcéru XXXXX sumou 70,- eur, na syna XXXXX sumou 70,- eur mesačne a na syna XXXXX sumou 50,- eur mesačne, k rukám matky XXXXX, nar. XXXXX, vyživovaciu povinnosť si  neplnil riadne  s výnimkou mesiaca september 2011, kedy uhradil 100,- eur, otóber 2011, kedy uhradil 40,- eur, november 2011, kedy uhradil 140,- eur, december 2011, kedy uhradil 200,- eur, marec 2012, kedy uhradil 450,- eur, máj 2012, kedy uhradil 200,- eur, jún 2012, kedy uhradil 720,- eur, aj napriek tomu, že nebol evidovaný ako uchádzač o zamestnanie, nepoberal dávky v hmotnej núdzi, v dôsledku čoho mu vznikol dlh na výživnom voči oprávnenej XXXXX  vo výške 1190,- eur, ktorý uhradil, 
lebo zanikla trestnosť činu
Odôvodnenie:
Vyšetrovateľ Okresného riaditeľstva PZ XXXXX vykonával pod spisovou značkou XXXXX skrátené vyšetrovanie v trestnej veci obvineného XXXXX trestne stíhaného pre prečin zanedbania povinnej výživy podľa § 207 odsek  1, ods. 3 písm. b) Trestného  zákona, ktorého sa mal dopustiť na tom skutkovom základe, ktorý je uvedený vo výrokovej časti  tohto uznesenia. 

Vyšetrovateľ po skončení skráteného vyšetrovania predložil na tunajšiu prokuratúru spisový materiál spolu s návrhom na  zastavenie trestného stíhania vedeného proti XXXXX pre prečin zanedbania povinnej výživy podľa § 207 odsek 1, ods. 3 písm. b)  Trestného  zákona s poukazom na ustanovenie § 86 písmeno a) Trestného zákona. 

Preskúmaním predloženého spisového materiálu som dospela k záveru, že dokazovanie bolo vykonané v náležitom rozsahu a v súlade so zákonom, pričom výsledky skráteného vyšetrovania odôvodňujú zastavenie trestného stíhania podľa § 215 odsek  1 písmeno h) Trestného  poriadku z dôvodu účinnej ľútosti podľa § 86 písmeno a) Trestného  zákona. 
 
Svedkyňa XXXXX vo svojej výpovedi v prípravnom konaní uviedla, že obvinený XXXXX mal uhradádzať na výživu troch detí spolu sumu 190,- eur mesačne, pričom výživné neplatil od septembra 2011 riadne a v súdom uloženej výške. Dlžné výživné za obdobie september 2011 až december 2012 doplatil, pričom v septemberi 2012 uhradil 530,- eur, v októberi 2012 uhradil 290,- eur, v novembri 2012 a decembri 2012 uhradil po 200,- eur.

	Z rozsudku Okresného súdu XXXXX sp. zn. XXXXX, zo dňa 07.07.2011 vyplýva, že súd určil vyživovaciu opvinnosť obvineného na dcéru XXXXX vo výške 70,- eur, na syna XXXXX vo výške 70,- eur a na syna XXXXX vo výške 50,- eur mesačne k rukám matky. 

Z výpisu z účtu XXXXX vyplýva, že v mesiaci september 2011 jej obvinený uhradil na výživu detí sumu 100,- eur, v mesiaci otóber sumu 40,- eur, v mesiaci november 2011 sumu 140 eur, v mesiaci december 2011 sumu 200, eur, v mesiaci marec 2012 sumu 450,- eur, v mesiaci máj 2012 sumu 200,- eur, a v mesiaci jún 2012 sumu 720,- eur.     

Prečinu zanedbania povinnej výživy podľa § 207 odsek  1 Trestného  zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.  

Podľa § 86 písmeno  a)  Trestného zákona  trestnosť zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vykonaným skráteným vyšetrovaním bolo  preukázané, že obvinený uhradil oprávnenej XXXXX výživné za mesiace september 2011 až december 2012 v plnej výške. Tým došlo ku zániku trestnosti prečinu zanedbania povinnej výživy podľa § 207 Trestného zákona z dôvodu účinnej ľútosti podľa § 86 písmeno  a)  Trestného zákona. 

	Predmetom skráteného vyšetrovania bola tiež skutočnosť, či zanedbanie povinnej výživy nemalo  trvalo nepriaznivé následky, t. j. také následky, ktoré nie je možné napraviť alebo odstrániť ani dodatočným splnením vyživovacej povinnosti páchateľom. Ide spravidla o následky vo forme poškodenia telesného alebo duševného zdravia a vývoja oprávnenej osoby, ku ktorým došlo v dôsledku nesplnenia vyživovacej povinnosti páchateľom. 

Z vykonaného dokazovania vyplýva, že u mal. detí nedošlo k vyššie uvedeným  trvalo nepriaznivým následkom v dôsledku neplnenia si vyživovacej povinnosti obvineným. Svedkyňa XXXXX uviedla, že deti núdzou netrpeli, mali všetko, čo potrebovali.

	Vzhľadom na skutočnosť, že obvinený si dodatočne splnil vyživovaciu povinnosť v celej výške a trestný čin nemal trvalo nepriaznivé následky, došlo k zániku trestnosti prečinu zanedbania povinnej výživy z dôvodu účinnej ľútosti podľa § 86 písmeno  a) Trestného zákona.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Vajzerová
prokurátorka